als_Latn dik_Latn sag_Latn
Ministri i Punëve të Brendshme tha se nuk ka qenë i informuar për udhëtimin e drejtorit të Policisë së Mitrovicës Nehat Thaçi drejt Serbisë “ngase ai ka qenë në pushim të aprovuar nga eprorët e tij”.
Ministri i Brendshëm, Skënder Hyseni, ka hedhur poshtë kritikat sipas të cilave institucionet qeveritare kanë heshtur pas rastit të arrestimit të Nehat Thaçit nga autoritetet serbe.
“U tha që nga dita e arrestimit ka pasë heshtje të plotë. Unë them se që nga ora e arrestimit është vënë në lëvizje ky grup, Ministria e Drejtësisë, Ministria e Punëve të Brendshme dhe Ministria e Punëve të Jashtme, në krye me Hajredin Kuçin e praninë e kryeministrit Mustafa”, tha ministri Hyseni në debatin që po zhvillohet në Kuvendin e Kosovës rreth rastit të arrestimit të drejtorit të Policisë Rajonale të Mitrovicës Jugore.
Rreth pyetjes që u bë nga deputetët se a ka qenë i informuar për udhëtimin e drejtorit Thaçi drejt Serbisë, ministri tha se nuk ka qenë i informuar “ngase ai ka qenë në pushim të aprovuar nga eprorët e tij”.
als_Latn als_Latn als_Latn als_Latn